text: Anholdt med et halvt tons kobber
  24 september 2012 kl. 07.10
  To mænd på 18 og 29 år blev stoppet i nat med varebilen fyldt med stjålet kobber. Der var ca. et halvt tons kobber, som stammer fra et indbrud i en elektronikvirksomhed i Skærup syd for Vejle.
  Tyvene brød endda ind to gange. 
  Første gang var ved 23-tiden, hvor tyverialarmen blev aktiveret. En politipatrulje fandt en knust ryde, men der var ingen tyveknægte at se på adressen på Rytterskolevej. Patruljen kørte derfor fra stedet igen, fordi der tilsyneladende ikke havde været nogen inde på virksomheder. 
  Alarmen var slået til igen - og et par timer senere, reagerede den igen. To politibiler blev sendt mod Skærup, og på vej dertil mødte den ene en hvid varebil, som betjentene fattede mistanke til. 
  Den blev stoppet - og i varerummet blev fundet store mængder kobber. 
  De to mænd i bilen blev anbragt i arresten i Vejle og skal i løbet af dagen afhøres.
  